ஒசு பிராந்தியம்

ஓஷ் பிராந்தியம் (Osh Region, கிருகிசு மொழி : Kyrgyz   , Oş oblusu / Osh oblusu, وش وبلاستى) என்பது கிர்கிஸ்தானின் ஒரு மாகாணம் ( ஒப்லாஸ்ட் ) ஆகும். இதன் தலைநகரம் ஓஷ் நகரம் ஆகும். இது (கடிகார சுற்றில்) ஜலால்-அபாத் பிராந்தியம், நார்ன் பிராந்தியம், சீனாவின் சிஞ்சியாங், தஜிகிஸ்தான், பேட்கன் பிராந்தியம், உசுபெக்கிசுத்தான் ஆகியவற்றை எல்லைகளாக கொண்டுள்ளது.

 நிலவியல் 
பெர்கானா பள்ளத்தாக்கின் விளிம்பில் உள்ள ஒப்லாஸ்டின் தட்டையான வடக்கு பகுதியில் பெரும்பாலான மக்கள் வாழ்கின்றனர். நிலம் படிப்படியாக தெற்கே அலே மலைகளின் முகடு வரை உயர்ந்து, அலே பள்ளத்தாக்கில் இறங்கி, தஜிகிஸ்தானின் எல்லையாக உள்ள டிரான்ஸ்-அலாய் மலைத்தொடராக உயர்கிறது. கிழக்கில், நிலம் நர்ன் எல்லைக்கு இணையாக இருக்கும் ஃபெர்கானா மலைத்தொடராக உயர்கிறது. ஃபெர்கானா பள்ளத்தாக்கில் சிர் தாரியாவை உருவாக்கும் நரியன் ஆற்றில் சேர வடமேற்கே பாயும் கார தர்யாவ ஆறு இந்த பிராந்தியம் வழியாக பாய்கிறது.

நெடுஞ்சாலை எம்41 ஓஷ் முதல் தாஜிக் எல்லை வரை மலைகளுக்கு தெற்கே செல்கிறது. சாரி-தாஷ் ஊரில் ஒரு கிளைச் சாலை கிழக்கே  இர்கேஷாம் எல்லையைக் கடந்து சீனாவுக்குச் செல்கிறது. மற்ற பிரதான சாலை மேற்கில் சமதளம் வழியாக பேட்கன் பிராந்தியத்திற்கு செல்கிறது.

 புள்ளிவிவரங்கள் 
2009 ஆம் ஆண்டு நிலவரப்படி, ஓஷ் பிராந்தியத்தில் (ஓஷ் நகரம் தவிர) 3 நகரங்கள் ( நூக்காட், உஸ்கென், காரா-சூ ), 2 நகர்ப்புற வகை குடியேற்றங்கள் மற்றும் 474 கிராமங்களை உள்ளன. 2009 ஆம் ஆண்டின் மக்கள் தொகை மற்றும் வீட்டுவசதி கணக்கெடுப்பின்படி, இதன் உண்மையான மக்கள் தொகை 999,576 ஆகும். மக்களில் 82,841 பேர் நகர்ப்புறங்களிலும், 916,735 பேர் கிராமப்புறங்களிலும் வசிக்கின்றனர்.  2020 ஆம் ஆண்டின் தொடக்கத்தில் அதிகாரப்பூர்வ மக்கள் தொகை மதிப்பீடு 1,368,054 என இருந்த‍து. Population of regions,districts, towns, urban-type settlements, rural communities and villages of Kyrgyz Republic (National Statistical Committee estimate as of the beginning of 2020) Численность населения областей, районов, городов, поселков городского типа,айылных аймаков и сел Кыргызской Республики (оценка НСК на начало 2020г)

கிர்கிஸ்தானில் வாழும் உஸ்பெக்கியர்களில் பாதிக்கும் மேற்பட்டவர்கள் ஓஷ் பிராந்தியத்தில் வாழ்கின்றனர்.  2009 மக்கள் தொகை கணக்கெடுப்பின்படி அவர்கள் பிராந்திய மக்கள்தொகையில் 28% உள்ளனர். 

 இன அமைப்பு 
2009 மக்கள் தொகை கணக்கெடுப்பின்படி, ஓஷ் பிராந்தியத்தின் இன அமைப்பு : 
இனக்குழு மக்கள் தொகை மக்கள்தொகை விகிதம் கிர்கிசுகள்  68.6% உஸ்பெக்கியர்  28.0% உய்குர் மக்கள்  1% துருக்கிய மக்கள்  1% தஜிக்குகள்  0.6% அசர்பைஜானியர்கள்  0.3% உருசியர்கள்  0.1% தாதர்கள்  0.1% டங்கன்கள்  0.1% பிற இனத்தினர்  0.2%

 மாவட்டங்கள் 
ஓஷ் பிராந்தியம் நிர்வாக ரீதியாக 7 மாவட்டங்களாக பிரிக்கப்பட்டுள்ளது (எதிர்-கடிகார சுற்றில் பட்டியலிடப்பட்டுள்ளது): 
மாவட்டம் தலைநகரம் இடம் உஸ்ஜென் மாவட்டம் உஸ்ஜென் வடக்கு 1 காரா-சூ மாவட்டம் காரா-சூ வடக்கு 2 அரவன் மாவட்டம் அரவன் வடக்கு 3 நூக்காட் மாவட்டம் எஸ்கி-நூக்காட் மேற்கு சோங்-அலே மாவட்டம் டாரூட்-கோர்கன் தென்மேற்கு அலே மாவட்டம் குல்ச்சா தென்கிழக்கு காரா-குல்ஜா மாவட்டம் காரா-குல்ஜா கிழக்கு

 குறிப்புகள் 

பகுப்பு:கிர்கிசுத்தானின் பிராந்தியங்கள்
பகுப்பு:Coordinates on Wikidata